Ал' ми сада..
Ал' ми сада..
Ал' ми сада тешко пада
Што ја немам, к'о некада,
На прсима златне токе,
Крчмарице црнооке
И на дому гојне вôке.

Волове сам прод'о лани
И са њима пашу многу,
Крчмарици, лепој Јани,
Токе дадох у залогу...

Ал' још теже мени пада
Што ја немам, к'о некада,
Младо срце, моћне руке:
Отиш'о бих у хајдуке —
Стекао бих златне токе,
Крчмарице црноооке
И на дому гојне вôке.

Извори 

Поезија Ђуре Јакшића, 1856.